钦定古今图书集成/理学汇编/文学典/第098卷 > 张凤翔
## 钦定古今图书集成/理学汇编/文学典/第098卷 > 张凤翔

按《列朝诗集》，“凤翔字光世，汉中洵阳人。弘治己未进
士，除户部主事，移病归，卒年三十。光世生有异质，落
笔千万言，左手横书，瞬息满纸。角尚丱，与李献吉同
举于乡，又同官户部。王公大人求识面者无虚日，声
名出李上，而光世故推逊，李兄事之。光世卒，母七十
馀岁，子七岁，献吉上书孝宗皇帝，请养赡其母妻。孝”
宗、仁圣遂允行焉。光世诗赋有《伎陵集》六卷，信手涂
抹，不经师匠，如“村巫降神”之语。而献吉作传，以为子
安再生。文考复出，关中人党护曲论，不惜人嗢噱，皆
此类也。宫词百首，略见故实，为节而录之。